Νέα δημοσκόπηση δίνει μεγάλο προβάδισμα 14,6 μονάδων στη ΝΔ έναντι του ΣΥΡΙΖΑ ενώ οι εκτιμήσεις αναδεικνύουν την σημερινή αξιωματική αντιπολίτευση σε αυτοδύναμη κυβέρνηση!

Σύμφωνα με δημοσκόπηση της Marc για λογαριασμό του «Πρώτου Θέματος», στην πρόθεση ψήφου η επίδοση της ΝΔ φτάνει στο 28,1%και είναι αυξημένη κατά 0,3% σε σχέση με την προηγούμενη έρευνα της Marc που έγινε τον Ιανουάριο. Ο ΣΥΡΙΖΑ υποχωρεί ελαφρώς στο 13,5%.

Στην τρίτη θέση το ΚΚΕ συγκεντρώνει 6,4% και ακολουθούν Χρυσή Αυγή με 6,3% και Δημοκρατική Συμπαράταξη με 5,4%.

Η Ένωση Κεντρώων μένει στο 2,7%, ενώ το Ποτάμι και οι ΑΝΕΛ συγκεντρώνουν από 2,1%. Κατά τα άλλα, τα εξωκοινοβουλευτικά κόμματα βρίσκονται σε φάση υποχώρησης. Η Πλεύση Ελευθερίας πέφτει στο 1,6%, η Λαϊκή Ενότητα στο 1,1%, οι Οικολόγοι συγκεντρώνουν 1,3%, η ΑΝΤΑΡΣΥΑ 1%, ενώ 3% δηλώνουν όσοι προτίθενται να επιλέξουν «άλλο κόμμα».

Μειωμένα είναι και τα ποσοστά της αδιευκρίνιστης ψήφου. Το 3,4% των συμμετεχόντων προτίμησε την άκυρη ή λευκή ψήφο, το 6,7% προτίμησε την αποχή και το 15,3% ότι δεν έχει αποφασίσει ακόμη.

Επί των των εγκύρων

Όσον αφορά την πρόθεση ψήφου επί των εγκύρων (χωρίς να περιλαμβάνονται τα άκυρα, τα λευκά και η αποχή), τα ποσοστά διαμορφώνονται ως εξής:

Νέα Δημοκρατία: 31,2%

ΣΥΡΙΖΑ: 15%

ΚΚΕ: 7,1%

Χρυσή Αυγή: 7%

Δημ. Συμπαράταξη: 6%

Ένωση Κεντρώων: 3%

ΑΝΕΛ: 2,4%

Ποτάμι: 2,4%

Πλεύση Ελευθερίας: 1,8%

Οικολόγοι: 1,4%

Λαϊκή Ενότητα: 1,2%

ΑΝΤΑΡΣΥΑ: 1,1%

Άλλο κόμμα: 3,4%

Αναποφάσιστοι: 17%

Εκτιμήσεις

Με αναλογική κατανομή των αναποφάσιστων, η δύναμη της ΝΔ εκτιμάται ότι θα κινηθεί στο 37,7%, ποσοστό το οποίο εφόσον επιβεβαιωθεί στην κάλπη, θα οδηγήσει στην εκλογή 163 βουλευτών, που σημαίνει άνετη κοινοβουλευτική αυτοδυναμία, σύμφωνα πάντα με το ίδιο δημοσίευμα.

Από την άλλη, ο ΣΥΡΙΖΑ, με την ίδια παραδοχή, θα εκλέξει 54 βουλευτές (18,1%), το ΚΚΕ και η ΧΑ θα διαθέτουν από 25 έδρες (με 8,6% και 8,4%, αντίστοιχα), 22 έδρες θα έχει η Δημοκρατική Συμπαράταξη με 7,3% και 11 η Ένωση Κεντρώων με 3,6%.

Το κατώφλι του 3% ελπίζουν να υπερβούν το Ποτάμι και οι ΑΝΕΛ.